
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 306 


14 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Τοπικής Διοικητικής Επιτροπής στα Τοπικά 


Υποκ/ματα ΙΚΑΣπάτων - Ν. Αττικής και Ν. Ιωνίας - Ν. 

Μαγνησίας. 1 

Συμπλήρωση και τροποποίηση της απόφασης «Διαδι¬ 
κασία και τρόπος διορισμού ειδικευμένων γιατρών 

για εξειδίκευση στην Λοιμωξιολογία». 2 

Περί υγειονομικών όρων και προϋποθέσεων ιδρύσεως 
και λειτουργίας εργαστηρίων δερματοστιξίας (τα¬ 
τουάζ) . 3 


Συγκρότηση ειδικής επιτροπής για την παρακολούθη¬ 
ση και παραλαβή του έργου «Σχεδιασμός, κατάρτι¬ 
ση, εφαρμογή και υλοποίηση ετήσιου επικοινωνια- 
κού προγράμματος - εκστρατείας του Υπουργείου 
Μεταφορών και Επικοινωνιών, με θέμα την οδική 


ασφάλεια και την κυκλοφοριακή αγωγή». 4 

Τροποποίηση της Β-1187/35/2003 (Β' 24) απόφασης 
του Υπουργού Μεταφορών & Επικοινωνιών «Διαδι¬ 
κασία συμψηφισμού της εισφοράς της παραγρά¬ 
φου 18του άρθρου 8του Ν. 2366/1995 (Α'256)» .. 5 

Επαύξηση Πάγιας Προκαταβολής του Οίκου Ναύτου. 6 
Συγκρότηση Ομάδας Διοίκησης Έργου στην Περιφέ¬ 
ρεια Ανατολικής Μακεδονίας - Θράκης για την Πα¬ 


ρακολούθηση και Αξιολόγηση της λειτουργίας των 


Κέντρων Εξυπηρέτησης Πολιτών (ΚΕΠ). 7 

Χορήγηση άδειας άσκησης επαγγέλματος Κοινωνικού 
Λειτουργού στην ΑΓΡΙΜΑΚΗ ΚΥΡΙΑΚΗ του ΕΜΜΑ¬ 
ΝΟΥΗΛ. 8 

Χορήγηση άδειας άσκησης επαγγέλματος Κοινωνικού 
Λειτουργού στην ΑΝΑΣΤΑΣΙΟΥ ΝΙΚΟΛΕΤΤΑ του 
ΗΛΙΑ. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 7564, 18014, 7563, 1079/ 
18.7.2002 απόφαση του Γενικού Γραμματέα Περι¬ 
φέρειας Στερεάς Ελλάδας. 10 


ΑΠΟΦΑΣΕΙ Σ 

Αριθ. Φ10021/2776/120 (1) 

Σύσταση Τοπικής Διοικητικής Επιτροπής στα Τοπικά 
Υποκ/ματα ΙΚΑ Σπάτων - Ν. Αττικής και Ν. Ιωνίας - Ν. 
Μαγνησίας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 48του Ν. 2676/99 (Α 1). 

2. Το άρθρο 1 του Ν. 2469/97 (38 Α). 

3. Το άρθρο 7 του Ν. 1654/86 (ΦΕΚ 177 Α). 

4. Το άρθρο 4 παρ. 5του Ν. 2026/92 (43 Α). 

5. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού ού¬ 
τε του Προϋπολογισμού του Ιδρύματος. 

6. Τις διατάξεις του Π.Δ/τος 388/2001 (254 Α) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

7. Το Γ 24/5/30.1.2003 έγγραφο της Διοίκησης του 
ΙΚΑ, με το οποίο μας διεβίβασε την αριθμ. 19/Συν. 2η/ 
23.1.2003 απόφαση του Διοικητικού Συμβουλίου του, 
αποφασίζουμε: 

Εγκρίνουμε τη σύστασηΤοπικήςΔιοικητικής Επιτροπής 
(Τ.Δ.Ε.) στα Τοπικά Υποκ/ματα ΙΚΑΣπάτων - Ν. Αττικής και 
Ν. Ιωνίας - Μαγνησίας. 

Η συγκρότηση και ο διορισμός των μελών των παραπά¬ 
νω Επιτροπών καθορίζεται από τις διατάξεις του άρθρου 
48του Ν. 2676/99 (ΦΕΚ 1/Α/99). 

Για τον τρόπο λειτουργίας τους και τα λοιπά θέματα 
ισχύουν οι κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΓΙΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΙΟα/Γ.Π.οίκ. 21465 (2) 

Συμπλήρωση και τροποποίηση της απόφασης «Διαδικα¬ 
σία και τρόπος διορισμού ειδικευμένων γιατρών για 
εξειδίκευση στην Λοιμωξιολογία». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του Π.Δ. 386/95 «Καθορισμός της εξειδίκευσης στη 
Λοιμωξιολογία και της εξειδίκευσης στην Κλινική Μικρο¬ 
βιολογία» (Φ.Ε.Κ. 216/Α/25.10.95). 

β)τουΠ.Δ. 161/01 «Τροποποίησητου Π.Δ. 386/25.10.95 
(Φ.Ε.Κ. 146/Α/3.7.2001). 

2. Την Υ7/Γ.Π.οικ. 86981/5.9.2002 (Φ.Ε.Κ. 1206/Β/ 

18.9.2002 απόφαση του Υ.Υ.Π. 

3. Τις 3/160ης 0λομ/18.5.2000 και 3/170ης Ολομ./ 

8.11.2002 αποφάσεις του ΚΕΣΥ. 

4. Την Υ10α/122564/12.12.2002 απόφαση του Υπουρ¬ 
γού Υγείας Πρόνοιας. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συμπληρώνουμε την Υ10α/122564/12.12.2002 απόφα¬ 
ση του Υπουργού Υγείας Πρόνοιας, ως εξής: 

- με παρ. 1 στ) Απόφαση έγκρισης εκπαιδευτικής άδει¬ 
ας από την αρμόδια Δ/νση του Υ.Υ. Π., σύμφωνα με το άρ¬ 
θρο 74 του Ν. 2071/92, για τους γιατρούς οι οποίοι υπη¬ 
ρετούν στον κλάδο γιατρών του Ε.Σ.Υ. και επιθυμούν να 
εξειδικευθούν στην Λοιμωξιολογία. 

- τροποποιούμε την παρ. 8 ως εξής: 

8. Σε κάθε αναγνωρισμένο Κέντρο για την χορήγηση 
εξειδίκευσης στη Λοιμωξιολογία τοποθετούνται δύο (2) 
εξειδικευόμενοι, εκ των οποίων ο ένας είναι γιατρός του 
Ε.Σ.Υ. και ο δεύτερος από νέο διορισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. ΥΙγ/Γ.Π.οικ. 21172 (3) 

Περί υγειονομικών όρων και προϋποθέσεων ιδρύσεως και 

λειτουργίας εργαστηρίων δερματοστιξίας (τατουάζ). 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τον Α.Ν. 2520/40 (ΦΕΚ 273/40 τ.Α') «Περί Υγειονομι¬ 
κών Διατάξεων». 

2. Το Ν. 2218/94 (ΦΕΚ90/94τ. Α') «Ίδρυση νομαρχιακής 
αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις». 

3. Το Π. Δ/γμα 95/2000 (ΦΕΚ76/2000 τ.Α') «Οργανισμός 
του Υπουργείου Υγείας και Πρόνοιας». 

4. Το Π. Δ/γμα 39/2001 (ΦΕΚ 28/2001 τ.Α') «Καθιέρωση 
μίας διαδικασίας πληροφόρησης στον τομέα των τεχνικών 
προτύπων και προδιαγραφών και των κανόνων σχετικά με 
τις υπηρεσίες της κοινωνίας των πληροφοριών σε συμ¬ 
μόρφωση προς τις Οδηγίες 98/34/ΕΚ και 98/48/ΕΚ». 

5. Την Υγειονομική Διάταξη Α1β/8577/83 (ΦΕΚ 526/83 
τ.Β') «Περί υγειονομικού ελέγχου και αδειών ιδρύσεως και 
λειτουργίας των εγκαταστάσεων επιχειρήσεων υγειονο¬ 


μικού ενδιαφέροντος, καθώς και των γενικών και ειδικών 
όρων ιδρύσεως και λειτουργίας των εργαστηρίων και κα¬ 
ταστημάτων τροφίμων ή και ποτών», όπως τροποποιήθη¬ 
κε και συμπληρώθηκε μεταγενέστερα. 

6. Την 18 της 147ης Ολομ./11.3.99 απόφαση του Κε¬ 
ντρικού Συμβουλίου Υγείας, σύμφωνα με την οποία η 
εφαρμογή δερματοστιξίας γίνεται με εμπειρικό τρόπο και 
δεν εξυπηρετεί θεραπευτικούς σκοπούς, ενώ η αφαίρεσή 
της είναι πράξη καθαρώς ιατρική. 

7. Την ΔΥ1δ/Γ.Π./9780/8.11.2001 απόφαση του Υπουρ¬ 
γού Υγείας και Πρόνοιας, για την συγκρότηση Επιτροπής, 
προκειμένου να καθορισθούν οι όροι και προϋποθέσεις 
ίδρυσης και λειτουργίας των εργαστηρίων δερματοστι¬ 
ξίας, καθώς και την υποβληθείσα πρότασή της. 

8. Την ανακοίνωση 2002/0367/ΘΡΙ της ΕΕ στα πλαίσια 
της οδηγίας 98/34/ΕΕ, όπως ενσωματώθηκε στο Εθνικό 
μας Δίκαιο με το Π.Δ/γμα 39/2001 (Φ.Ε.Κ. 28/20.2.2001 
τ.Α'), αποφασίζουμε: 

Εκδίδουμε την παρούσα Υγειονομική Διάταξη, η οποία 
θα ισχύει σε όλη την Επικράτεια. 

ΚΕΦΑΛΑΙΟ I 

Άρθρο 1 
Ορισμοί. 

1. Δερματοστιξία (τατουάζ) είναι η τέχνη της δια χαρά- 
ξεως ανεξίτηλης - μόνιμης δημιουργίας διαφόρων σχε¬ 
δίων, όπως παραστάσεις, σύμβολα, σημεία κ.λ.π., πάνω 
στο ανθρώπινο δέρμα. 

2. Δερματοστικτοποιός είναι ο επαγγελματίας, που 
αποκλειστικά σε επαγγελματικό χώρο δημιουργεί μέσω 
ειδικού μηχανήματος ανεξίτηλα - μόνιμα σχέδια, όπως 
παραστάσεις, σύμβολα, σημεία κ.λ.π., πάνω στο ανθρώ¬ 
πινο δέρμα. 

3. Δερματοστίκτης είναι το ειδικό μηχάνημα, που λει¬ 
τουργεί με ηλεκτρισμό, και μέσω αυτού ο επαγγελματίας 
δερματοστικτοποιός χαράζει και δημιουργεί ανεξίτηλα- 
μόνιμα σχέδια, όπως παραστάσεις, σύμβολα, σημεία 
κ.λ.π., πάνω στο ανθρώπινο δέρμα. 

4. Εργαστήριο δερματοστιξίας είναι ο ενιαίος και ανε¬ 
ξάρτητος επαγγελματικός χώρος, που διαθέτει την απα¬ 
ραίτητη υποδομή, όπως εγκαταστάσεις, συσκευές, εργα¬ 
λεία και υλικά, ώστε ο επαγγελματίας δερματοστικτοποι- 
ός να πραγματοποιεί τη δερματοστιξία. 

5. Δερματοστίκτης (κεφαλή δερματοστιξίας ή μηχανή 
τατουάζ) είναι το βασικό εργαλείο στη διαδικασία της 
δερματοστιξίας, στο οποίο εφαρμόζονται οι λαβές, οι με¬ 
ταλλικές μπάρες των βελονών και οι βελόνες. Η κατα¬ 
σκευή του θα πρέπει να είναι τέτοια, ώστε να επιτυγχάνο¬ 
νται - σχεδόν ανεπαίσθητες - πολλαπλές επιδερμικές δι¬ 
εισδύσεις ανά δευτερόλεπτο, χωρίς να προσβάλλεται το 
χόριο και υποδόριο στρώμα του ανθρώπινου δέρματος. 

6. Λαβές δερματοστίκτη: εφαρμόζουν βιδωτά στον δερ- 
ματοστίκτη και σε αυτές εισάγονται οι μπάρες βελονών. 
Είναι από ανοξείδωτο ατσάλι και μετά από κάθε χρήση 
υποχρεωτικά απολυμαίνονται στην συσκευή υπερήχων 
και κατόπιν αποστειρώνονται στον κλίβανο. 

7. Μπάρες βελονών. Αφού ολοκληρωθεί ένα σχέδιο 
δερματοστιξίας, αποσπάται το ενιαίο σώμα βελονών από 
τις μπάρες, και στη συνέχεια οι μπάρες υποχρεωτικά κα¬ 
θαρίζονται στην συσκευή υπερήχων και αποστειρώνονται 
στον κλίβανο. 

8. Βελόνες είναι ειδικές μεταλλικές ανοξείδωτες βελό¬ 
νες για δερματοστιξία μίας χρήσης. Κολλούνται με κολ¬ 
λητήρι αρχικά μεταξύ τους εφαρμοζόμενες σε καλούπι 

βελονών και ανάλογα με το τμήμα του σχεδίου δερματο¬ 
στιξίας, (π.χ.τρείς βελόνες για περίγραμμα σχεδίου, πέ¬ 
ντε βελόνες για σκιές, επτά βελόνες για γέμισμα), και κα¬ 
τόπιν το ενιαίο σώμα βελονών κολλείται στην ανοξείδωτη 
μεταλλική μπάρα, αφού εφαρμοσθούν βελόνες και μπά¬ 
ρα σε ειδικό καλούπι για μπάρες, ώστε να επιτευχθεί η 
πλήρης ευθυγράμμιση μπάρας και βελονών. Κάθε ενιαίο 
σώμα βελονών πριν τη χρήσή του απολυμαίνεται και απο¬ 
στειρώνεται. Μετά την χρήση οι βελόνες αποσπόμενες 
από τις μπάρες, αχρηστεύονται και απορρίπτονται στο ει¬ 
δικό δοχείο. 

9. Τροφοδοτικό παρέχει ρεύμα στο δερματοστίκτη, μέ¬ 
σω καλωδίου καλυμμένου με υλικό μίας χρήσης, που δεν 
έρχονται σε επαφή με τον πελάτη. 

10. Πετάλι και καλώδιο δερματοστίκτη μέσω αυτώντρο- 
φοδοτείται ο δερματοστίκτης με ρεύμα και δεν έρχονται 
σε επαφή με τον πελάτη. 

11. Συσκευή καθαρισμού υπερήχων: Στην συσκευή αυ¬ 
τή - και πριντην αποστείρωση κλιβάνου - απολυμαίνονται 
(αφού προηγουμένως έχουν βουρτσισθεί με αντιβακτη- 
ριακό σαπούνι και ξεπλυθεί με ζεστό νερό) εμβαπτιζόμε¬ 
νες σε ειδικό χημικό υγρό υπερήχων αφ’ ενός οι καινούρ¬ 
γιες βελόνες από τα υπολείμματα της διαδικασίας κολλή- 
σεως, και αφ’ετέρου οι χρησιμοποιημένες λαβές και 
μπάρες από τα υπολείμματα χρωμάτων. Τα προς απολύ¬ 
μανση υλικά - εργαλεία παραμένουν στην εν λειτουργία 
συσκευή στους 60° Ο (βαθμούς Κελσίου) για περισσότε¬ 
ρο από τριάντα (30’) λεπτά της ώρας. Κατόπιν τα απολυ- 
μανθέντα εργαλεία τοποθετούνται κάτω από τρεχούμενο 
νερό, ώστε να απομακρυνθούν τα υπολείμματα του χημι¬ 
κού υγρού. 

12. Αποστειρωτής (κλίβανος) επαγγελματικός: ο κλίβα¬ 
νος χρησιμοποιείται για να αποστειρωθούν οι λαβές του 
δερματοστίκτη και οι μπάρες βελονών, που έρχονται σε 
επαφή με τον πελάτη, καθώς και για την αποστείρωση του 
ενιαίου σώματος βελονών μιας χρήσης. 

Οι χρησιμοποιούμενοι αποστειρωτές (κλίβανοι) μπορεί 
να είναι: 

α) ξηρού τύπου: Τα προς αποστείρωση εργαλεία παρα¬ 
μένουν στον ενεργοποιημένο για εκατόν είκοσι (120 ) λε¬ 
πτά της ώρας αποστειρωτή στους 180° Ο. 

β) υγρού τύπου: Τα προς αποστείρωση εργαλεία προε- 
σωκλείονται σε ειδικά φακελλάκια μιας χρήσης και κατό¬ 
πιν τοποθετούνται εντός του κλιβάνου, σύμφωνα με τις 
τεχνικές προδιαγραφές χρήσης του, ώστε να επιτυγχάνε¬ 
ται πλήρης αποστείρωση. 

γ) αποστειρωτές άλλων τύπων, που με τη χρήση τους, 
σύμφωνα με τις τεχνικές προδιαγραφές τους, επιτυγχά¬ 
νεται πλήρης αποστείρωση. 

13. Πάγκος εργασίας: είναι ένας επίπεδος και λείος πά¬ 
γκος και πάνω σ' αυτόν τοποθετείται ειδικό φύλλο μίας 
χρήσης, που από την όψη επαφής του με τον πάγκο είναι 
πλαστικό και από την άλλη όψη είναι χάρτινο. Πάνω στο 
φύλλο αυτό τοποθετούνται τα υλικά και τα εργαλεία κατά 
την εκτέλεση της δερματοστιξίας. Ο πάγκος υποστηρίζε¬ 
ται από αυτόνομο ρυθμιζόμενο φωτισμό. 

14. Ψεκαστήρας: στον οποίο τοποθετείται αποστειρω¬ 
μένο (μετά από βρασμό) νερό και είναι τοποθετημένος 
στον πάγκο εργασίας δίπλα στον δερματοστικτοποιό για 
να ψεκάζεται, όποτε απαιτείται, η επιφάνεια του σώμα¬ 
τος, στην οποία πραγματοποιείται η δερματοστιξία. Ο ψε¬ 
καστήρας μετά από χρήση καλύπτεται από υλικό μίας 
χρήσης. 


15. Υγρό απολύμανσης επιφανειών: χρησιμεύει για την 
απολύμανση των επιφανειών εργασίας. 

16. Κάδος απορριμμάτων: είναι ανοξείδωτος και εφο¬ 
διασμένος πάντοτε με σακούλα απορριμμάτων. Διαθέτει 
πετάλι ποδιού, που ρυθμίζει το άνοιγμα και το κλείσιμο 
του. Βρίσκεται δίπλα στον δερματοστικτοποιό για την 
απόρριψη χαρτιών και άλλων υλικών μίας χρήσης (εκτός 
από τις χρησιμοποιημένες βελόνες μιας χρήσης, που 
απορρίπτονται στο ειδικό δοχείο). 

17. Δοχείο απόρριψης βελονών μιας χρήσης: είναι ειδι¬ 
κό δοχείο, που προειδοποιεί για το περιεχόμενό του. Σε 
αυτό απορρίπτονται οι χρησιμοποιημένες βελόνες, και 
κατόπιν αποστέλλεται στο πλησιέστερο νοσοκομείο, ή σε 
άλλη περίπτωση στο πλησιέστερο εργαστήριο ή φαρμα¬ 
κείο, που εξυπηρετείται από νοσοκομείο για την απόρρι¬ 
ψη ιατρικής φύσεως απορριμμάτων. 

18. Καλάϊ ανοξείδωτο: χρησιμεύει στη διαδικασία συ¬ 
γκόλλησης των βελονών. 

19. Μεγενθυτικός φακός: χρησιμεύει για την παρατή¬ 
ρηση της διαδικασίας κόλλησης και του ευθύγραμμου 
αποτελέσματος της. 

20. Πλαστικά καπάκια, σπάτουλες, ξυραφάκια, γάντια 
στάμπες μιας χρήσης. 

α) Πλαστικά καπάκια μιας χρήσης: είναι μικρού μεγέ¬ 
θους, και σε κάθε ένα από αυτά τοποθετείται η απαραίτη¬ 
τη ποσότητα χρώματος, που πρόκειται να χρησιμοποιηθεί 
για ένα σχέδιο δερματοστιξίας (π.χ. για ένα σχέδιο που θα 
έχει τρία χρώματα, χρησιμοποιούμε τρία καπάκια). Όταν 
ολοκληρωθεί το σχέδιο τα καπάκια με την τυχόν υπολει- 
πόμενη χρωστική απορρίπτονται. 

β) Σπάτουλες μιας χρήσης: είναι μικρές ξύλινες σπά¬ 
τουλες που χρησιμοποιούνται για την επάλειψη βαζελί¬ 
νης (μη αρωματικής) στο δέρμα πριν τη δημιουργία ενός 
σχεδίου, και επουλωτικής αλοιφής μετά την δημιουργία 
του σχεδίου. 

γ) Ξυραφάκια μιας χρήσης: χρησιμοποιούνται για την 
τοπική αποτρίχωση του σημείου, όπου πρόκειται να 
πραγματοποιηθεί η δερματοστιξία. 

δ) Γάντια μιας χρήσης: χρησιμοποιούνται από τον δερ- 
ματοστικτοποιό κατά την διάρκεια της δημιουργίας του 
σχεδίου δερματοστιξίας. Τα γάντια θα αλλάζονται κάθε 
φορά που έρχονται σε επαφή με μη αποστειρωμένα υλικά 
και υλικά μίας χρήσης. Σημειώνεται ότι πριν την αρχή δη¬ 
μιουργίας ενός σχεδίου δερματοστιξίας, ο δερματοστι- 
κτοποιός πλένει καθαρά τα χέρια του - μέχρι τους αγκώ¬ 
νες - με αντισηπτικό σαπούνι. 

ε) Στάμπες μιας χρήσης: χρησιμοποιούνται για την απο¬ 
τύπωση του σχεδίου, που πρόκειται να δερματοστιχθεί 
στο επιλεγμένο σημείο του σώματος. 

21. Καταπραϋντική καλλυντική αλοιφή: χρησιμοποιείται 
για την επάλειψη του σημείου, που μόλις έχει δερματο- 
στιχθεί, και γίνεται με σπάτουλα μίας χρήσης. 

Άρθρο 2 

Χρώματα - Βαφές 

Τα χρησιμοποιούμενα στα εργαστήρια δερματοστιξίας 
χρώματα και βαφές, θα πρέπει να συνοδεύονται από πι¬ 
στοποιητικό καταλληλότητας του αρμόδιου επίσημου 
Φορέα της Χώρας προέλευσής τους ή από σχετική βεβαί¬ 
ωση Κρατικού Φορέα, από την οποία θα προκύπτει ότι η 
επιχείρηση παρασκευής των προϊόντων αυτών λειτουρ¬ 
γεί σύμφωνα με τις ισχύουσες στη Χώρα προέλευσης δια¬ 
τάξεις. 

ΚΕΦΑΛΑΙΟ II 

Άδεια ίδρυσης και λειτουργίας εργαστηρίου δερματο¬ 
στιξίας, Δικαιολογητικά - Σχεδιαγράμματα, Διαδικασία 
χορήγησης της άδειας ιδρύσεως και λειτουργίας - Βιβλία 
Υγειονομικών Επιθεωρήσεων - Βιβλιάρια υγείας. 

Άρθρο 3 

Άδεια ίδρυσης και λειτουργίας 
εργαστηρίου δερματοστιξίας. 

1. Για την ίδρυση και λειτουργία εργαστηρίων δερματο¬ 
στιξίας, απαιτείται άδεια του οικείου Ο.Τ.Α. (Δήμου ή Κοι¬ 
νότητας) , χορηγούμενη με σύμφωνη γνώμη της αρμόδιας 
Υγειονομικής Υπηρεσίας, ότι πληρούνται οι όροι της πα¬ 
ρούσας και της εκάστοτε ισχύουσας σχετικής υγειονομι¬ 
κής νομοθεσίας. 

2. Η άδεια ίδρυσης και λειτουργίας εργαστηρίου δερ¬ 
ματοστιξίας χορηγείται σε φυσικό ή σε νομικό πρόσωπο, 
κατά τα οριζόμενα στο άρθρο 6, της Α1 β/8577/83 Υγειο¬ 
νομικής Διάταξης, όπως τροποποιήθηκε και συμπληρώ¬ 
θηκε μεταγενέστερα, οι διατάξεις της οποίας έχουν 
εφαρμογή και για τα εργαστήρια δερματοστιξίας. 

3. Για τη χορήγηση της ανωτέρω άδειας οι ενδιαφερό¬ 
μενοι πρέπει απαραιτήτως να έχουν συμπληρώσει το 18ο 
έτος της ηλικίας τους. 

Άρθρο 4 

Δικαιολογητικά - Σχεδιαγράμματα. 

1. Γιατην απόκτηση της άδειας του προηγούμενου άρ¬ 
θρου ο ενδιαφερόμενος καταθέτει στον οικείο Ο.Τ.Α. σχε¬ 
τική αίτηση, στην οποία επισυνάπτονται τα παρακάτω δι- 
καιολογητικά. 

α) Σχεδιαγράμματα κάτοψης των χώρων του καταστή¬ 
ματος - εργαστηρίου, σε τρία αντίτυπα, συντασσόμενα 
σύμφωνα με το άρθρο 7 της παρ. 2 της Α1 β/8577/83 Υγει¬ 
ονομικής Διάταξης (ΦΕΚ 526/83 τ.Β'). 

β) Επικυρωμένο φωτοαντίγραφο της οικοδομικής άδει¬ 
ας του κτιρίου, σε χώρο του οποίου θα λειτουργήσει το 
εργαστήριο. 

γ) Βεβαίωση της αρμόδιας Υπηρεσίας Πολεοδομίας, 
από την οποία προκύπτει ότι ο χώρος, όπου θα λειτουρ¬ 
γήσει το εργαστήριο, είναι χώρος κύριας χρήσεως προο- 
ριζόμενος για κατάστημα. 

δ) Οποιοδήποτε, έγγραφο, από το οποίο θα αποδει- 
κνύεται η κυριότητα ή μίσθωση από τον αιτούντα του ακι¬ 
νήτου, όπου θα λειτουργήσει το εργαστήριο. 

ε) Το προβλεπόμενο από το άρθρο 13 του Α.Ν. 2520/40 
παράβολο, όπως αναπροσαρμόσθηκε μεταγενέστερα. 

στ) Βεβαίωση της Πυροσβεστικής Υπηρεσίας ότι έχουν 
ληφθεί όλα τα απαραίτητα μέτρα πυρασφάλειας, που 
προβλέπονται από την Πυροσβεστική Νομοθεσία. 

ζ) Υπεύθυνη δήλωση του άρθρου 8 του Ν. 1599/86 του 
διαχειριστή της πολυκατοικίας ή, εν ελλείψει, ή σε περί¬ 
πτωση αρνήσεως αυτού (του διαχειριστή), του ιδιοκτήτη 
του χώρου, στον οποίο θα λειτουργήσει το εργαστήριο, 
στην οποία θα φαίνεται ότι ο κανονισμός της πολυκατοι¬ 
κίας ή εν ελλείψει αυτού η πλειοψηφία των ιδιοκτητών, μη 
συμπεριλαμβανομένων των λοιπών χώρων (καταστημά¬ 
των, βοηθητικών χώρων κ.λπ.) επιτρέπει τη λειτουργία 
του συγκεκριμένου είδους καταστήματος, σύμφωνα με 
τα οριζόμενα στην παράγραφο 7, του άρθρου 15, της 
Α1 β/8577/83 Υγειονομικής Διάταξης, όπως τροποποιήθη¬ 
κε και συμπληρώθηκε με το άρθρο 9, της Υ1 β/6020/93 
(ΦΕΚ 94/93 τ.Β') όμοιας. 


η) Αντο κατάστημα πρόκειται να ιδρυθεί σε υπόγειο χώ¬ 
ρο, την προβλεπόμενη από το άρθρο 15 παρ. 5 εδ β' της 
Α1 β/8577/83 Υγειονομικής Διάταξης, υπεύθυνη δήλωση 
(του Ν. 1599/86) αδειούχου εγκαταστάτη ηλεκτρολόγου. 

θ) Βεβαίωση της Πολεοδομικής Υπηρεσίας ή του οικεί¬ 
ου Ο.Τ.Α. για το επιτρεπόμενο ύψος καταστήματος σε οι¬ 
κοδομή, που αναγέρθηκε κατά το χρόνο που δεν ίσχυαν 
οι διατάξεις του Γ.Ο.Κ. (παράγρ. 2γτου άρθρου 51, της 
Α1 β/8577/83 Υγειονομικής Διάταξης). 

ι) Κάθε άλλο δικαιολογητικά, κατά την κρίση του οικείου 
Ο.Τ.Α., ως αρμόδιου για τον έλεγχο εφαρμογής άλλων 
Νομοθεσιών ή κατά την κρίση της αρμόδιας Υγειονομικής 
Υπηρεσίας, το οποίο θα διευκολύνει τον υγειονομικό 
έλεγχο. 

Άρθρο 5 

Διαδικασία χορήγησης 
της άδειας ιδρύσεως και λειτουργίας. 

Ο. Ο.Τ.Α., διαβιβάζει στην αρμόδια Υγειονομική Υπηρε¬ 
σία την αίτηση του ενδιαφερομένου μαζί με όλα τα ανα- 
φερόμενα στο προηγούμενο άρθρο δικαιολογητικά. 

Ακολούθως η Υγειονομική Υπηρεσία ενεργεί σύμφωνα 
με τις παραγράφους 2 έως 8, του άρθρου 7, της Αΐβ/ 
8577/83 Υγειονομικής Διάταξης, όπως τροποποιήθηκε 
και συμπληρώθηκε, κατά περίπτωση, και στη συνέχεια 
εφαρμόζονται από τον οικείο Ο.Τ.Α. οι παράγραφοι 8 και 
9, του ίδιου άρθρου αυτής. 

Άρθρο 6. 

Βιβλία Υγειονομικών Επιθεωρήσεων 

Σε κάθε εργαστήριο δερματοστιξίας θα υπάρχει Βιβλίο 
Υγειονομικών Επιθεωρήσεων ενιαίου τύπου, σύμφωνα με 
το άρθρο 12 της Α1 β/8577/83 (Φ.Ε.Κ. 526/83 τ.Β') Υγειο¬ 
νομικής Διάταξης για να καταχωρούνται σ'αυτό οι διαπι¬ 
στώσεις, που έγιναν κατά τον υγειονομικό έλεγχο (εγ¬ 
γραφές), σύμφωνα με το άρθρο 13 της ίδιας Διάταξης. 

Άρθρο 7 

Βιβλιάρια Υγείας προσωπικού 

Όσοι ασκούν ή επιθυμούν να ασκήσουν το επάγγελμα 
του δερματοστικτοποιού, πρέπει να είναι εφοδιασμένοι 
με Βιβλιάριο Υγείας, σύμφωνα με το άρθρο 14 της Αΐβ/ 
8577/83 (Φ.Ε.Κ. 526/83 τ.Β') Υγειονομικής Διάταξης, 
όπωςαντικαταστάθηκεμετην8405/29.10.92 (Φ.Ε.Κ. 665/ 
92 τ.Β') Υγειονομική Διάταξη. 

ΚΕΦΑΛΑΙΟ III 

Γενικοί και ειδικοί όροι και προϋποθέσεις ίδρυσης και 
λειτουργίας των εργαστηρίων δερματοστιξίας. 

Άρθρο 8 

Γ ενικοί όροι και προϋποθέσεις ίδρυσης 
και λειτουργίας των εργαστηρίων δερματοστιξίας. 

1. Οι Διατάξεις των άρθρων 15,16,17,18,19,20,21,22, 
23, 24, 25, 30, 31,32, 33, 34, 35 και 36, της Α1 β/8577/83 
(Φ.Ε.Κ. 526/83 τ.Β') Υγειονομικής Διάταξης, που αναφέ- 
ρονται στους γενικούς όρους ίδρυσης και λειτουργίας 
καταστημάτων υγειονομικού ενδιαφέροντος, ισχύουν και 
για τα εργαστήρια δερματοστιξίας. 

2. Δεν επιτρέπεται η λειτουργία στον ίδιο χώρο ή η καθ' 
οιονδήποτε τρόπο επικοινωνία των εργαστηρίων δερμα¬ 
τοστιξίας με άλλες επιχειρήσεις καλωπισμού, υγειονομι¬ 
κού ή μη ενδιαφέροντος (πολυδύναμες μονάδες παρο¬ 
χής υπηρεσιών άσκησης, αισθητικής και δίαιτας - γυμνά- 

στήρια - κουρεία - κομμωτήρια - εργαστήρια αισθητικής 
κ.λπ.). 

Άρθρο 9 

Ειδικοί όροι και προϋποθέσεις ίδρυσης 
και λειτουργίας των εργαστηρίων δερματοστιξίας. 

α) Χώροι του εργαστηρίου δερματοστιξίας. 

Για την εγκατάσταση των εργαστηρίων δερματοστιξίας 
απαιτείται χώρος επαρκής, ώστε να εξασφαλίζονται οι 
απαραίτητες συνθήκες υγιεινής και άνετης εκτελέσεως 
των προβλεπομένων εργασιών, καθώς και της παραμο¬ 
νής των πελατών. Πάντως δεν θα είναι μικρότερος από το 
άθροισμα των επιβαλλόμενων, ως ελάχιστων, εμβαδών 
των απαραίτητων διαμερισμάτων, όπως αναλυτικά καθο¬ 
ρίζονται παρακάτω: 

1. Χώρος εργασίας. 

Ο χώρος εργασίας των εργαστηρίων δερματοστιξίας 
θα έχει εμβαδόν τουλάχιστον 15 τ.μ., για μία θέση εργα¬ 
σίας. 

Για την προσθήκη ετέρων θέσεων εργασίας θα πρέπει 
να υπάρχει πέραν των 15 τ.μ. και χώρος 10 τ.μ. τουλάχι¬ 
στον, για κάθε μία επιπλέον θέση εργασίας. 

Οι χώροι της κάθε θέσης εργασίας πρέπει να είναι ανε¬ 
ξάρτητοι μεταξύ τους και να χωρίζονται μεταξύ τους με 
κατάλληλο χώρισμα (τοίχο ή άλλη στέρεη κατασκευή) μέ¬ 
χρι ύψος 2 μέτρων τουλάχιστον. Σε περίπτωση που ο χώ¬ 
ρος εργασίας με περισσότερες από μία θέσεις είναι ενιαί¬ 
ος, η κάθε μια θέση εργασίας θα απομονώνεται από τις 
άλλες με ειδική συρρόμενη κατασκευή. 

Οι επιφάνειες των τοίχων των χώρων εργασίας θα είναι 
λείες και αδιαπότιστες επενδυμένες με πλακίδια εφυα- 
λωμένης πορσελάνης, μέχρι ύψος 2 μέτρων, τουλάχι¬ 
στον. 

Σε κάθε θέση εργασίας και πλησίον του πάγκου εργα¬ 
σίας θα υπάρχει υποχρεωτικά νιπτήρας με εγκατάσταση 
ζεστού και κρύου νερού με ρυθμιζόμενο κρουνό (μπατα¬ 
ρία). 

2. Χώρος αναμονής πελατών. 

Ο χώρος αναμονής πελατών είναι υποχρεωτικός για τα 
εργαστήρια δερματοστιξίας, θα έχει εμβαδό τουλάχιστον 
10 τ.μ., και θα είναι τελείως απομονωμένος από τον χώρο 
εργασίας με τοίχο. 

Ο χώρος αυτός θα χρησιμοποιείται αποκλειστικά για 
την αναμονή των πελατών και συνοδών τους. Δεν επιτρέ¬ 
πεται η εμπορία ή η διάθεση λιανικώς, από τα εργαστήρια 
δερματοστιξίας των προϊόντων και υλικών, που αναφέρο- 
νται στο άρθρο 2 της παρούσας. 

3. Χώρος αποχωρητηρίου -προθαλάμου. 

Ο χώρος του αποχωρητηρίου με τον προθάλαμο του θα 
είναι επιπλέον των αναφερόμενων ανωτέρω ελάχιστων 
χώρων, κατά περίπτωση. 

Η προσπέλαση των πελατών προς το αποχωρητήριο 
δεν επιτρέπεται να γίνεται μέσω του χώρου εργασίας. 

β) Εξοπλισμός που χρησιμοποιείται στα εργαστήρια 
δερματοστιξίας. 

Απαραίτητα μηχανήματα, όργανα, συσκευές και σκεύη 
για την ίδρυση και λειτουργία εργαστηρίου δερματοστι¬ 
ξίας, όπως το καθένα απ' αυτά ορίζεται στο άρθρο 1 της 
παρούσας, είναι τα παρακάτω: 

1. Δερματοστίκτης 

2. Λαβές δερματοστίκτη. 

3. Μπάρες βελονών 

4. Βελόνες. 


5. Τροφοδοτικό ρεύματος. 

6. Πετάλι. 

7. Συσκευή καθαρισμού. 

8. Αποστειρωτής. 

9. Πάγκος εργασίας. 

10. Ψεκαστήρας αποστειρωμένου νερού. 

11. Απολυμαντικό υγρό. 

12. Κάδος απορριμάτων. 

13. Δοχείο απόρριψης βελονών. 

14. Καλάϊ ανοξείδωτο. 

15. Μεγενθυντικός φακός. 

16. Πλαστικά καπάκια, σπάτουλες, ξυραφάκια, γάντια, 
στάμπες μιας χρήσης. 

17. Καταπραϋντική καλλυντική αλοιφή. 

γ) Υποχρεώσεις δερματοστικτοποιού. 

Ο δερματοστικτοποιός υποχρεούται: 

1. Να διενεργεί τη δερματοστιξία μόνο σε άτομα, που 
έχουν συμπληρώσει το 18ο έτος της ηλικίας τους, ενώ για 
τους κάτω των 18 ετών, θα πρέπει να διενεργείται μόνο 
παρουσία κηδεμόνα και να υπάρχει έγγραφη σχετική συ¬ 
γκατάθεση από αυτόν. 

2. Να μην παρέχει συμβουλές περί υγιών ή μη καταστά¬ 
σεων του σώματος, καθώς και οποιαδήποτε ιατρική γνω¬ 
μάτευση. 

3. Να μην διενεργεί ιατρικές πράξεις, ούτε με υπόδειξη, 
ή με καθοδήγηση, ή με συνεργασία ιατρού οποιοσδήπο¬ 
τε ειδικότητας. 

4. Να μην προβαίνει, καθ'οιονδήποτε τρόπο, σε αφαίρε¬ 
ση της δερματοστιξίας. 

ΚΕΦΑΛΑΙΟ IV 

Μεταβατικές Διατάξεις - Ποινικές κυρώσεις 
Άρθρο 10 

Μεταβατικές Διατάξεις 

Τα εργαστήρια δερματοστιξίας, που λειτουργούν κατά 
την έναρξη εφαρμογής της παρούσας, υπόκεινται γενικά 
στους όρους της και οφείλουν να λάβουν την προβλεπό- 
μενη από την παράγραφο 1, του άρθρου 4, της παρού¬ 
σας, άδεια ιδρύσεως και λειτουργίας εντός έξι (6) μηνών 
από τη δημοσίευσή της στην Εφημερίδα της Κυβερνήσε- 
ως. 

Οι φορείς εκμεταλλεύσεως των ανωτέρω εργαστηρίων 
δερματοστιξίας οφείλουν να προσαρμόσουν τις εγκατα¬ 
στάσεις των επιχειρήσεών τους στους όρους της παρού¬ 
σας με την εκτέλεση εφικτών βελτιώσεων κατά την κρίση 
της αρμόδιας Υγειονομικής Υπηρεσίας, πλην εκείνων που 
απαιτούν κτιριακές μετατροπές. 

Η Υγειονομική Υπηρεσία σε κάθε περίπτωση ορίζει εύ¬ 
λογη προθεσμία, που δεν θα υπερβαίνειτουςτρεις (3) μή¬ 
νες, για την προσαρμογή των εγκαταστάσεων. 

Άρθρο 11. 

Ποινικές Κυρώσεις 

Οι παραβάτες της παρούσας διώκονται καιτιμωρούνται 
σύμφωνα μετο άρθρο 3, του Α.Ν. 2520/40 (Φ.Ε.Κ. 273/40 
τ.Α') «Περί Υγειονομικών Διατάξεων 11 , όπως αντικαταστά- 
θηκε με το άρθρο μόνο του Ν. 290/1943 (Φ.Ε.Κ. 185 Α'), 
που κυρώθηκε με την 303/1946 Π.Υ.Σ. και αντικαταστάθη- 
κε με την παράγραφο 4, του άρθρου 4 του Ν. 2207/94 
(Φ. Ε. Κ. 65 Α'), η οποία αντικαταστάθηκε εκ νέου με την πα¬ 
ράγραφο 10, του άρθρου 11, του Ν.2307/95 (Φ.Ε.Κ. 113/ 
95 τ.Α'). 

Άρθρο 12. 

Η εκτέλεση τηςπαρούσας ανατίθεται στα αρμόδια Υγει¬ 
ονομικά και λοιπά, σύμφωνα με τις διατάξεις της, Κρατικά 
Όργανα, η δε ισχύς της αρχίζει μετά δεκαπενθήμερο από 
τη δημοσίευσή της στην Εφημερίδα της Κυβερνήσεως. 

Άρθρο 13. 

Από τις διατάξεις της παρούσας Υγειονομικής Διατάξε- 
ως δεν προκαλείται δαπάνη σε βάρος του κρατικού προ¬ 
ϋπολογισμού. 

Η παρούσα Υγειονομική Διάταξη να δημοσιευθεί στην 
Εφημερίδατης Κυβερνήσεως, η δε εφαρμογή της αρχίζει 
μετά 15/νθήμερο απάτη δημοσίευσή της. 

Αθήνα, 27 Φεβρουάριου 2003 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

Αριθ. 10730/2645 (4) 

Συγκρότηση ειδικής επιτροπής για την παρακολούθηση 
και παραλαβή του έργου «Σχεδιασμός, κατάρτιση, 
εφαρμογή και υλοποίηση ετήσιου επικοινωνιακού 
προγράμματος - εκστρατείας του Υπουργείου Μετα¬ 
φορών και Επικοινωνιών, με θέμα την οδική ασφάλεια 
και την κυκλοφοριακή αγωγή». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 Τις διατάξεις: 

α) Του Ν.Δ. 638/70 «Περί ιατρικής εξετάσεως των οδη¬ 
γών αυτοκινήτων κλπ», άρθρο 2 (όπως τροποποιήθηκε & 
συμπληρώθηκε με τους νόμους 771/78, 823/78, 1959/91, 
2366/95, 2465/97, 2671/98, 2801/2000 και 2898/2001 και 
ισχύει σήμερα), 

β) Του άρθρου 2Ατου Ν. 1558/85 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 
27 του Ν. 2801/92 και αντικαταστάθηκε με την παράγρα¬ 
φο 2ατου άρθρου 1 του Ν. 2469/97, 

γ) Του Π.Δ. 394/96 «Κανονισμός Προμηθειών Δημοσί¬ 
ου» (εφαρμοζομένου αναλογικά), 

δ) Του άρθρου 19του Ν. 2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις», 

ε) Του άρθρου 13 «Εκπόνηση μελετών από το Υπουρ¬ 
γείο Μεταφορών και Επικοινωνιών» του Ν. 2578/98, όπως 
τροποποιήθηκε με την παράγραφο 1 του άρθρου 10 του 
Ν. 2801/2000 και το άρθρο 48 του Ν. 2963/2001 και 

στ) Του Π.Δ. 293/99 «Οργανισμός του Υπουργείου Με¬ 
ταφορών και Επικοινωνιών». 

2. Τη σύμβαση 2/5.2.2003, με την οποία το Υπουργείο 
Μεταφορών και Επικοινωνιών ανέθεσε στην Α.Ε. 
«ΡΟΒΤΙΙΝΕ ΔΙΑΦΗΜΙΣΕΙΣ» την εκτέλεση του έργου «Σχε- 
διασμός, κατάρτιση, εφαρμογή και υλοποίηση ετήσιου 
επικοινωνιακού προγράμματος - εκστρατείας του Υπουρ¬ 
γείου Μεταφορών και Επικοινωνιών, με θέμα την οδική 
ασφάλεια και την κυκλοφοριακή αγωγή». 

3. Την ανάγκη συγκρότησης ειδικής επιτροπής παρακο¬ 
λούθησης και παραλαβής του παραπάνω έργου, δεδομέ¬ 
νης της σπουδαιότητας του και του ευρέως φάσματος 
δραστηριοτήτων του Υπουργείου που καλύπτει, αποφα¬ 
σίζουμε: 

1. Συγκροτούμε τετραμελή επιτροπή παρακολούθησης 
και παραλαβής του έργου «Σχεδιασμός, κατάρτιση, 


εφαρμογή και υλοποίηση ετήσιου επικοινωνιακού προ¬ 
γράμματος - εκστρατείας του Υπουργείου Μεταφορών 
και Επικοινωνιών, με θέμα την οδική ασφάλεια και την κυ- 
κλοφοριακή αγωγή», αποτελούμενη από τους: 

α) Ζαχαρούλα Νότα, Διευθύντρια της Διεύθυνσης Διοι¬ 
κητικών Υπηρεσιών του Υπ. Μ. & Ε., ως Πρόεδρο, 
β) Κίρκη Κεφαλέα, Επικοινωνιολόγο, Συνεργάτη του 
Υπουργού Μεταφορών και Επικοινωνιών, 
γ) Χρήστο Δασκαλόπουλο, Δημοσιογράφο, Συνεργάτη 
του Υπουργού Μεταφορών και Επικοινωνιών και 
δ) Στυλιανό Φαρμακάκη, υπάλληλο της Διεύθυνσης Οι¬ 
κονομικών Υπηρεσιών του Υπ. Μ. & Ε. 

Χρέη Γραμματέα της επιτροπής θα εκτελεί ο Γρηγόριος 
Μπίλλης, υπάλληλος της Διεύθυνσης Οικονομικών Υπη¬ 
ρεσιών του Υπ. Μ. & Ε. 

2. Έργο της παραπάνω επιτροπής είναι: 

• η γραπτή προέγκριση εκτέλεσης των επιμέρους ερ¬ 
γασιών και υπηρεσιών δημοσιότητας του επικοινωνιακού 
προγράμματος, ύστερα από προτάσεις που υποβάλλει ο 
«ανάδοχος» και στις οποίες θα προσδιορίζεται το ακριβές 
αντικείμενο της κάθε ενέργειας, το χρονοδιάγραμμα 
εκτέλεσης, το προεκτιμώμενο κόστος και ο τρόπος υλο¬ 
ποίησής της, 

• η παρακολούθηση και η επίβλεψη καλής εκτέλεσης 
του προγράμματος και 

• η παραλαβή, ο έλεγχος και η έγκριση των απολογιστι¬ 
κών εκθέσεων ενεργειών και δαπανών του προγράμματος, 
εντός των προβλεπόμενων από τη σύμβαση χρόνων και η 
σύνταξη των σχετικών πρακτικών παραλαβής αυτών. 

3. Το έργο της παραπάνω επιτροπής θα παρέχεται 
εκτός του κανονικού ωραρίου εργασίας των δημοσίων 
υπαλλήλων - μελών της επιτροπής και θα περατωθεί το 
αργότερο εντός δώδεκα (12) μηνών από την ημερομηνία 
δημοσίευσης της παρούσας απόφασης στην Εφημερίδα 
της Κυβερνήσεως. 

4. Η αμοιβή των μελών της παραπάνω επιτροπής θα κα- 
θορισθεί με κοινή απόφαση των Γ ενικού Γ ραμματέα Δη¬ 
μοσιονομικής Πολιτικής του Υπουργείου Οικονομίας και 
Οικονομικών και του Γενικού Γραμματέα του Υπουργείου 
Μεταφορών και Επικοινωνιών και θα βαρύνειτις πιστώσεις 
του προϋπολογισμού εξόδων του ειδικού λογαριασμού 
αριθμ. 541077 - 03 (που τηρείτο Υπ. Μ. & Ε. στην Ε.Τ.Ε.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. οικ.Β-13140/888 (5) 

Τροποποίηση της Β-1187/35/2003 (Β' 24) απόφασης του 
Υπουργού Μεταφορών & Επικοινωνιών «Διαδικασία 
συμψηφισμού της εισφοράς της παραγράφου 18 του 
άρθρου 8 του Ν. 2366/1995 (Α'256)». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις: 

α) Του άρθρου 13 παράγραφος 4 του Ν. 2963/2001 (Α' 
268) «Οργάνωση και λειτουργία των δημοσίων επιβατικών 
μεταφορών με λεωφορεία, τεχνικός έλεγχος οχημάτων 
και ασφάλεια χερσαίων μεταφορών και άλλες διατάξεις». 

β) Του άρθρου 29ατου Ν. 1558/85 (Α' 137) «Κυβέρνηση 
και κυβερνητικά όργανα», όπως σε αυτό προστέθηκε το 
άρθρο 27του Ν. 2081/92 (Α' 154) και αντικαταστάθηκε με 
την παράγραφο 2ατου άρθρου 1 του Ν. 2469/97 (Α' 125), 

γ) Της απόφασης 2/8014/Α0024/7.3.2002 (Β' 327) του 
Υπουργού Οικονομίας και Οικονομικών «περί συστάσεως 
ειδικού λογαριασμού στο Ταχυδρομικό Ταμιευτήριο με 
κωδικό 400 για την εισφορά 1 % της περιπτώσεως α της 
παραγράφου 1 του άρθρου 13 του Ν. 2963/2001», 

δ) Την απόφαση Β-1187/35/2003 (Β' 24) «Διαδικασία 
συμψηφισμού της εισφοράς της παραγράφου 18 του άρ¬ 
θρου 8 του Ν. 2366/1995 (Α'256) του Υπουργού Μεταφο¬ 
ρών και Επικοινωνιών και 

ε) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

Άρθρο Μόνο 

Η παράγραφος 1 της Β-1187/35/2003 (Β' 24) απόφασης 
του Υπουργού Μεταφορών και Επικοινωνιών αντικαθί¬ 
σταται ως εξής: 

«1. Χρηματικά ποσά από την εισφορά 2% που είχαν κα¬ 
τατεθεί από τα ΚΤΕΛ κατ’ εφαρμογή των διατάξεων του 
άρθρου 25 του Ν.Δ. 102/73, όπως αντικαταστάθηκε και 
συμπληρώθηκε με το άρθρο 32τουΝ. 1959/91 (Α'123) και 
με την παράγραφο 18 του άρθρου 8 του Ν. 2366/1995 (Α' 
256) και της απόφασης του Υπουργού Μεταφορών και 
Επικοινωνιών Α/7710/198/1997 (Β' 525), όπως τροποποιή¬ 
θηκε και συμπληρώθηκε μεταγενέστερα, συμψηφίζονται 
με την εισφορά 5%πουπροβλέπεται στο άρθρο 13 του Ν. 
2963/2001 (Α'268), συνυπολογιζομένων και των νομίμων 
προσαυξήσεων.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2003 

Ο ΥΠΟΥΡΓΟΣ 

X. ΒΕΡΕΛΗΣ 
-♦- 

Αριθ. 5432.7/1/03 (6) 

Επαύξηση Πάγιας Προκαταβολής του Οίκου Ναύτου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 25 του Ν.Δ. 496/19.7.1974 
«Περί Λογιστικού των Νομικών Προσώπων Δηυοσίου Δι¬ 
καίου» (ΦΕΚ 204 Α) όπως αντικαταστάθηκε και συμπλη¬ 
ρώθηκε με το άρθρο 10 του Ν. 369/76 «Περί τροποποιή- 
σεως και συμπληρώσεωςτου Ν.Δ. 496/1974 (ΦΕΚ 164 Α'). 

2. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57 Α'/21.3.2002). 

3. Την 2421.19/2/92/20.4.92 κοινή υπουργική απόφαση 
«Περί Συστάσεως Πάγιας Προκαταβολής στον Οίκο Ναύ¬ 
του» (ΦΕΚ 313 Β). 

4. Την 2421.19/3/93/2.8.1993 κοινή υπουργική απόφα¬ 
ση «Περί επαύξησης Πάγιας Προκαταβολής στον Οίκο 
Ναύτου» (ΦΕΚ 674 Β/2.9.93) και (ΦΕΚ 710 Β/10.9.93). 

5. Το απόσπασμα πρακτικών της 4650/30/13.11.2002 
συνεδρίασης του ΔΣ/ΟΝ. 

6. Τις συνθήκες λειτουργίας του Ο.Ν. 


7. Την 1100383/1330/Α0006/31.10.2001 απόφαση του 
Πρωθυπουργού «Καθορισμός αρμοδιοτήτων των Υφυ¬ 
πουργών Οικονομικών (ΦΕΚ 1485 Β), αποφασίζουμε: 

1. Τροποποιούμετην κοινή υπουργική απόφαση 2421.19/ 
3/93/2.8.93 ως προς την παρ. 1 αυτής και αυξάνουμε την 
Πάγια Προκαταβολή του Οίκου Ναύτου κατά δέκα τέσσε¬ 
ρις χιλιάδες οκτακόσια είκοσι έξι και σαράντα οκτώ 
(14.826,48) ΕΥΡΩ ορίζοντες αυτή στο ποσό των είκοσι εν¬ 
νέα χιλιάδων πεντακοσίων (29.500,00) ΕΥΡΩ. 

Κατά τα λοιπά ισχύει η κοινή υπουργική απόφαση 2421.19/ 
3/13/2.8.93 ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 21 Φεβρουάριου 2003 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΦΛΩΡΙΔΗΣ ΓΙΩΡΓΟΣ ΑΝΩΜΕΡΙΤΗΣ 

-♦- 

Αριθ. 523 (7) 

Συγκρότηση Ομάδας Διοίκησης Έργου στην Περιφέρεια 
Ανατολικής Μακεδονίας - Θράκης για την Παρακο¬ 
λούθηση και Αξιολόγηση της λειτουργίας των Κέ¬ 
ντρων Εξυπηρέτησης Πολιτών (ΚΕΠ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 2 του Ν. 2503/97 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 31 του Ν. 3013/2002. 

3. Το ΔΙΑΔΠ/ 3451/19.2.2003 έγγραφο του Υπουργείου 
Εσωτερικών, Δημόσιας Διοίκησης και Αποκέντρωσης πε¬ 
ρί συγκρότησης Ομάδων Διοίκησης Έργου στις Περιφέ¬ 
ρειες για την Παρακολούθηση και Αξιολόγηση της λει¬ 
τουργίας των Κέντρων Εξυπηρέτησης Πολιτών (ΚΕΠ). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθόσον η σχετική δαπάνη θαπροκύ- 
ψει με τον καθορισμό της αμοιβής ή αποζημίωσης που θα 
γίνει με την επίδοση της προβλεπόμενης στο τελευταίο 
εδάφιο της παρ. 18του άρθρου 18του Ν. 2503/1997 Κοι¬ 
νής Υπουργικής Απόφασης, αποφασίζουμε: 

Συνιστάται στην Περιφέρεια Ανατολικής Μακεδονίας - 
Θράκης Περιφερειακή Ομάδα Διοίκησης Έργου (ΠΟΔΕ), 
για την Παρακολούθηση και Αξιολόγηση της λειτουργίας 
των Κέντρων Εξυπηρέτησης Πολιτών (ΚΕΠ). 

Η Π.Ο.Δ.Ε. αυτή θα έχει ως έργο: 

• Το συντονισμό των υπηρεσιών της Περιφέρειας στο 
Νομό (Δ/νση Τοπικής Αυτ/σης & Διοίκησης - Τμήμα Τεχνι¬ 
κής Υπηρεσίας Δήμων και Κοινοτήτων) προκειμένου να 
υπάρχει καλύτερη ενημέρωση και συντονισμός της λει¬ 
τουργίας όλων των ΚΕΠ που λειτουργούν στις Ν.Α. και 
στους Ο.Τ.Α. α' βαθμού των γεωγραφικών ορίων της 
Περιφέρειας. 

• Το συντονισμό των Ο.Τ.Α. της Περιφέρειας προκειμέ¬ 
νου να πραγματοποιηθούν οι απαιτούμενες ενέργειες για 
την έναρξη λειτουργίας των νέων ΚΕΠ της Περιφέρειας. 

• Την παρακολούθηση λειτουργίας όλων των ΚΕΠ που 
λειτουργούν στις Ν.Α. και στους Ο.Τ.Α. α' βαθμού των 
γεωγραφικών ορίων της Περιφέρειας. 

• Τη λήψη των αναγκαίων μέτρων προκειμένου να αντι¬ 
μετωπίζονται τα αναφυόμενα προβλήματα στα ΚΕΠ της 
Περιφέρειας. 

• Την οργάνωση δικτύου λήψης στατιστικών στοιχείων 
από τα ΚΕΠ της Περιφέρειας και τη διαχείρισή τους σε 
συνεργασία με την αντίστοιχη Ο.Δ.Ε. του ΥΠ.ΕΣ.Δ.Δ.Α. 

• Τον επιτόπιο έλεγχο καλής λειτουργίας όλωντων ΚΕΠ 
που λειτουργούν στις Ν.Α. και στους Ο.Τ.Α. α'βαθμούτων 
γεωγραφικών ορίων της Περιφέρειας. 

• Την αξιολόγηση της λειτουργίας των ΚΕΠ της Περι¬ 
φέρειας. 

• Την επικοινωνία με την Ο.Δ.Ε. του ΥΠ.ΕΣ.Δ.Δ.Α. για 
την επίλυση των αναφυόμενων προβλημάτων ή δυσλει¬ 
τουργιών των ΚΕΠ της Περιφέρειας. 

Η Περιφερειακή Ομάδα Διοίκησης Έργου αποτελείται 
από: 

- Το Γενικό Διευθυντή της Περιφέρειας, ως συντονιστή 
της Ο.Δ.Ε. 

- Ένα (1) μέλος, υπάλληλο της Περιφέρειας Αν. Μακε¬ 
δονίας & Θράκης το οποίο θα συνεπικουρεί και θα ανα¬ 
πληρώνει το Γ ενικό Διευθυντή της Περιφέρειας κατά την 
άσκηση των καθηκόντωντου στο πλαίσιο της Ο.Δ.Ε. 

- Ένα υπάλληλο της Περιφέρειας για κάθε Νομό της Πε¬ 
ριφέρειας, ο οποίος θα έχει ως έργο την παρακολούθηση 
και αξιολόγηση της λειτουργίας των ΚΕΠ του Νομού για 
τον οποίο είναι υπεύθυνος. Ο υπάλληλος αυτός θα έχει 
ως κύρια απασχόληση την παρακολούθηση και αξιολόγη¬ 
ση λειτουργίας των ΚΕΠ του Νομού του και θα πραγμα¬ 
τοποιεί τακτικές επισκέψεις στα ΚΕΠ της ευθύνης του. 

Ως Σύνδεσμος της Π.Ο.Δ.Ε. με την αντίστοιχη Ο.Δ.Ε. 
του ΥΠ.ΕΣ.Δ.Δ.Α. ορίζεται ο Γενικός Διευθυντής της Πε¬ 
ριφέρειας ή ο αναπληρωτής του. 

Η Π.Ο.Δ.Ε. θα υποστηρίζεται γραμματειακά από τριμελή 
γραμματεία και θα χρηματοδοτηθεί από το ΥΠ.ΕΣ.Δ.Δ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 25 Φεβρουάριου 2003 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 


( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στην ΑΓΡΙΜΑΚΗ ΚΥΡΙΑΚΗ του ΕΜΜΑ¬ 
ΝΟΥΗΛ. 

Ο ΝΟΜΑΡΧΗΣ ΑΘΗΝΩΝ 

Με την 1943/17.2.2003 απόφαση του Νομάρχη Αθη¬ 
νών χορηγείται στην ΑΓΡΙΜΑΚΗ ΚΥΡΙΑΚΗ του ΕΜΜΑ¬ 
ΝΟΥΗΛ άδειας άσκησης επαγγέλματος Κοινωνικού Λει¬ 
τουργού. 

Ο Νομάρχης 
ΙΩΑΝΝΗΣΣΓΟΥΡΟΣ 

-Φ- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στην ΑΝΑΣΤΑΣΙΟΥ ΝΙΚΟΛΕΤΤΑτου ΗΛΙΑ. 

Ο ΝΟΜΑΡΧΗΣ ΑΘΗΝΩΝ 

Με την 1614/17.2.2003 απόφαση του Νομάρχη Αθηνών 
χορηγείται στην ΑΝΑΣΤΑΣΙΟΥ ΝΙΚΟΛΕΤΤΑ του ΗΛΙΑ 
άδειας άσκησης επαγγέλματος Κοινωνικού Λειτουργού. 

Ο Νομάρχης 
ΙΩΑΝΝΗΣΣΓΟΥΡΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 7564, 18014, 7563, 1079/18.7.2002 απόφαση του 
Γενικού Γραμματέα Περιφέρειας Στερεάς Ελλάδας, που 
δημοσιεύθηκε στο ΦΕΚ 1003/τ.Β'/2.8.2002, επιφέρεται η 
εξής διόρθωση: 

Στο άρθρο 7 Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
αντί του αριθμού μία (1) να γραφεί το ορθό δύο (2). 

(Από την Περιφέρεια Στερεάς Ελλάδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




